"לא נוכל לעקור את האלימות הזאת מן השורש, ללא אמון ושיתוף פעולה מלא בין הצדדים, בין כוחות הביטחון והאכיפה במדינת ישראל שזוהי חובתם לספק תחושת ביטחון לכל אזרח, לבין ההנהגה הערבית, הפוליטית והאזרחית"
"היו ויהיו תקופות קשות אבל אנחנו נמשיך. נניח לבנה על לבנה. זוהי המחויבות שלנו, זוהי משימת הדור שלנו, להבטיח לנכדינו עתיד שבו הם יבינו שלא נגזר עלינו אלא נועדנו לחיות יחד"
נשיא המדינה, ראובן (רובי) ריבלין ורעייתו נחמה אירחו כבכל שנה הערב, (שני) בבית הנשיא, ארוחה לשבירת צום הרמדאן (איפטאר) למנהיגים ואישי ציבור מוסלמים בישראל. באירוע נשאו דברים נשיא המדינה, נשיא בית הדין השרעי לערעורים קאדי עבד אל חכים סמארה, יו"ר פורום הרשויות הערביות וראש עיריית סח'נין, מאזן גנאיים והרב חכם דוד מנחם. בארוחה השתתפו שגרירי מצרים, ירדן טורקיה וקזחסטן, קאדים, ראשי רשויות, נציגי צה"ל, משטרה ושב"ס, בכירי המשק הישראלי, אנשי חינוך ואקדמיה, רופאים ורופאות.
הבא הכרישים בעדה הדרוזית מתנגחים: מי המרוויח ומי המפסיד?